Den jyske uradelslægt Høg førte i sit [[Våben (heraldisk)|våben]] et halvt [[vildsvin]] ligesom familien [[Bugge]], med hvilken den utvivlsomt er beslægtet. Slægtens ældste kendte led er brødrene, [[ridder]]en Lage Rød (nævnt 1350 og 1354) og [[rigsråd]] [[Bo Høg]] (1367 og 1377) til [[Ørum Slot|Ørum]]. Han var fader til Christen Høg — hvis søn Bo Høg til [[Tanderup]] og Astrup døde mellem 1478 og 1484, formentlig som slægtens sidste mand — og ridderen [[Per Høg til Tanderup|Per Høg]] (nævnt 1394 og 1408) til Tanderup. Denne var fader til Sophie Høg, der [[1406]] var gift med rigsråd [[Niels Eriksen Banner]] (nævnt 1406 og 1435), og hvis efterkommere optog navnet Høg, medens de vedblev at føre familien [[Banner (adelsslægt)|Banners]] våben. Niels Eriksen Banner var fader til ridderen [[Peder Høg til Eskær|Peder Høg]] (nævnt 1466 og 1472) til [[Eskjær (Grinderslev Sogn)|Eskær]] — hvis søn var rigsråd [[Niels Høg]] (død 1524) til Eskær — og til ridderen [[Eskild Nielsen (Høg)|Eskild Nielsen]] (død 1493 eller 1494), hvis søn Jacob Høg (nævnt 1524 og 1528) til [[Lergrav]], Eskær og [[Vang Hovedgård|Vang]] var fader til Just Høg (død 1557) til Vang og Lergrav. Denne var fader til Jacob Høg (død 1610) til [[Trudsholm (Kastbjerg Sogn)|Trudsholm]] — hvis sønnesøns søn [[Iver Høg]] (1652-1683) blev optaget i [[friherre]]standen — og til Stygge Høg (død ca. 1630) til Vang, [[Kærgårdsholm]] og [[Stensgård (Svanninge Sogn)|Stensgård]], der var fader til ridderen [[Jens Høg]] (1591-1648) til Vang, rigsråd [[Mogens Høg]] (1593-1661) til Kærgårdsholm og rigskansler [[Just Høg (rigskansler)|Just (Styggesen) Høg]] (1584-1646) til [[Gjorslev]], hvis sønner var [[landsdommer]] [[Stygge Høg]] (nævnt 1653 og 1682, død før 1685) til Gjorslev og vicestatholder [[Just Høg (vicestatholder)|Just (Justesen) Høg]] (1640-1694) til Gjorslev og [[Fultofte]]. Slægten lever nu i Tyskland.
Historie